ddrg/super_eurlex huggingface dataset:
5)

Artiklit 4 muudetakse järgmiselt: a) lõige 1 asendatakse järgmisega: „1. ELi operatsioonide keskus koosneb liikmesriikide lähetatud isikkooseisu liikmetest ja ELSSi poolt eraldatud isikkooseisu liikmetest. Asjakohased Aafrika Sarve ja Saheli piirkonna sõjaliste missioonide ja operatsioonide kontakt- ja toetusüksused ühendatakse ELi operatsioonide keskusega, ilma et see piiraks kehtivate käsuliinide järgimist.” ; b) lõike 2 esimene lause asendatakse järgmisega: „2. ELi operatsioonide keskuse käsutusse antud isikkoosseisul peavad poliitika- ja julgeolekukomiteele esitatud rakenduskava alusel olema kõik keskuse volituste ja ülesannete rakendamiseks vajalikud sõjalised eksperditeadmised ning seda kontrollitakse korrapäraste ajavahemike tagant.” ; c) lõige 3 asendatakse järgmisega: „3. Kõik isikkooseisu liikmed peavad kinni nõukogu otsusega 2013/488/EL (3) sätestatud julgeolekupõhimõtetest ja -miinimumstandarditest.
(5)

Nende õigusaktide puhul, mis ei ole Schengeni acquis' osa, viidatakse protokolli nr 36 artikli 10 lõikes 5 protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklile 4, milles osutatakse Euroopa Liidu toimimise lepingu artikli 331 lõikega 1 ette nähtud menetlusele. Selle sätte kohaselt peab komisjon kinnitama selle liikmesriigi osalemise, kes on selleks soovi avaldanud, ja vajaduse korral märkima, et kõik osalemistingimused on täidetud.
(7)

Ühendkuningriik jätkab samuti osalemist nendes Schengeni acquis' õigusaktides ja sätetes, milles osalemiseks talle oli antud luba ning mida, ehkki need on enne Lissaboni lepingu jõustumist politseikoostöö ja kriminaalasjades tehtava õigusalase koostöö valdkonnas vastu võetud õigusaktid ja sätted, on muudetud Ühendkuningriigi suhtes kohaldatava õigusaktiga, mis on vastu võetud pärast eespool nimetatud jõustumist ja kuuluvad seega protokolli nr 36 artikli 10 lõike 2 reguleerimisalasse. Nii on see täitevkomitee 16. septembri 1998. aasta otsusega Schengeni hindamismehhanismi kohta, (3) mida on muudetud nõukogu määrusega (EL) nr 1053/2013, (4) ning 14. juuni 1985. aasta Schengeni lepingu rakendamise konventsiooni artiklitega 48 kuni 53 ning samuti Euroopa Liidu liikmesriikide vahelist vastastikust õigusabi kriminaalasjades käsitleva konventsiooni (5) ja selle protokolliga, (6) mida on muudetud Euroopa Parlamendi ja nõukogu direktiiviga 2014/41/EL (7). Samuti on see nii Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis' rakendamise, kohaldamise ja edasiarendamisega (8) mida on muudetud protokolliga Liechtensteini ühinemise kohta nimetatud lepinguga (9) (edaspidi „Šveitsi ühinemist Schengeni acquis'ga käsitlev 2008. aasta leping”).
Nimi Identifitseerimisandmed Põhjendused Loetellu kandmise kuupäev

Donetski Vabariik (ühiskondlik organisatsioon) Донецкая республика Nn ühiskondlik organisatsioon, kes esitas kandidaate nn Donetski rahvavabariigi nn valimistele 2. novembril 2014. Nende nn valimistega rikutakse Ukraina õiguskorda ja seetõttu on need ebaseaduslikud. Nendel ebaseaduslikel nn valimistel ametlikult osalemisega on organisatsioon seega aktiivselt toetanud Ukraina territoriaalset terviklikkust, suveräänsust ja sõltumatust kahjustavaid tegevusi ja poliitikaid ning Ukraina edasist destabiliseerimist. Selle juht on Alexander ZAKHARCHENKO ja asutaja Andriy PURGIN. 29.11.2014

Rahu Luganski piirkonnale (vene keeles: Mir Luganschine) Мир Луганщине Nn ühiskondlik organisatsioon, kes esitas kandidaate nn Luganski rahvavabariigi nn valimistele 2. novembril 2014. Nende nn valimistega rikutakse Ukraina õiguskorda ja seetõttu on need ebaseaduslikud. Nendel ebaseaduslikel nn valimistel ametlikult osalemisega on organisatsioon seega aktiivselt toetanud Ukraina territoriaalset terviklikkust, suveräänsust ja sõltumatust kahjustavaid tegevusi ja poliitikaid ning Ukraina edasist destabiliseerimist. Selle juht on Igor PLOTNITSKY. 29.11.2014

Vaba Donbass (teise nimega „Vaba Donbas”, „Svobodny Donbass”) Свободный Донбасс Nn ühiskondlik organisatsioon, kes esitas kandidaate nn Donetski rahvavabariigi nn valimistele 2. novembril 2014. Nende nn valimistega rikutakse Ukraina õiguskorda ja seetõttu on need ebaseaduslikud. Nendel ebaseaduslikel nn valimistel ametlikult osalemisega on organisatsioon seega aktiivselt toetanud Ukraina territoriaalset terviklikkust, suveräänsust ja sõltumatust kahjustavaid tegevusi ja poliitikaid ning Ukraina edasist destabiliseerimist. 29.11.2014

Rahvaliit (Narodny Soyuz) Народный союз Nn ühiskondlik organisatsioon, kes esitas kandidaate nn Luganski rahvavabariigi nn valimistele 2. novembril 2014. Nende nn valimistega rikutakse Ukraina õiguskorda ja seetõttu on need ebaseaduslikud. Nendel ebaseaduslikel nn valimistel ametlikult osalemisega on organisatsioon seega aktiivselt toetanud Ukraina territoriaalset terviklikkust, suveräänsust ja sõltumatust kahjustavaid tegevusi ja poliitikaid ning Ukraina edasist destabiliseerimist. 29.11.2014
1)

Saare (Fraxinus L.) puit, olenemata sellest, kas see on loetletud direktiivi 2000/29/EÜ V lisa B osas esitatud CN koodide all, kaasa arvatud puit, millel ei ole säilinud looduslikku kumerat pinda, peab vastama ühele järgmistest tingimustest: a) see on pärit piirkonnast, mille eksportiva riigi ametlik taimekaitseorganisatsioon on fütosanitaarmeetmete asjaomaste rahvusvaheliste standardite kohaselt tunnistanud vabaks kahjurist Agrilus planipennis Fairmaire, või b) see on kumera pinna täielikuks eemaldamiseks kanditud. Käesolevat punkti ei kohaldata puidu suhtes, mis esineb järgmisel kujul: a) kõnealustest puudest tervenisti või osaliselt saadud laastude kujul, b) puidust pakkematerjal pakkekastide, karpide, salvede, trumlite ja muude samalaadsete pakenditena, puitaluste, äärtega puitaluste ja muude kaubaaluste ning kaubaaluste puidust äärtena, mida tegelikult kasutatakse mitmesuguste objektide veol, c) muud kui puitlasti toestav või eraldav puit.
4)

Lisatakse järgmine artikkel: „Artikkel 14a Projektiüksus 1. EUMM Georgial on projektiüksus projektide kindlaksmääramiseks ja rakendamiseks. EUMM Georgia volitustega seotud valdkondades ja oma eesmärkide toetamiseks aitab EUMM Georgia asjakohaselt kaasa liikmesriikide ja kolmandate riikide poolt nende vastutusel rakendatavate projektide elluviimisele ja annab nendega seoses nõu. 2. Kui lõikest 3 ei tulene teisiti, on EUMM Georgia volitatud kasutama liikmesriikide või kolmandate riikide rahalist toetust, et rakendada projekte, mille puhul on leitud, et need täiendavad järjekindlal moel EUMM Georgia teisi tegevusi, ning ta võib seda teha kahel järgmisel juhul: a) projekt on ette nähtud käesoleva otsuse finantsselgituses või b) projekt lisatakse missiooni juhi taotlusel volituste kestuse ajal muudatusena nimetatud finantsselgitusse. EUMM Georgia sõlmib kõnealuste riikidega kokkuleppe, millega reguleeritakse eelkõige erikorda seoses kolmandate osapoolte esitatud kaebuste lahendamisega, mis puudutavad kahju, mida EUMM Georgia on põhjustanud oma tegevuse või tegevusetusega kõnealuste riikide poolt talle kättesaadavaks tehtud vahendite kasutamisel. Ühelgi juhul ei või toetavad riigid pidada liitu või kõrget esindajat vastutavaks EUMM Georgia tegevuse või tegevusetuse eest nimetatud riikide vahendite kasutamisel. 3. Projektiüksusele kolmandate riikide poolt antava rahalise toetuse vastuvõtmise kiidab heaks poliitika- ja julgeolekukomitee.”
(2)

Rakendusotsuse 2014/154/EL lisas on kehtestatud (6S)-5-metüültetrahüdrofoolhappe, glükoosamiinsoola spetsifikatsioon. Lisas esitatud spetsifikatsioonides on viga. See viga tuleks parandada.
4.1.

Märkida üks järgmistest valikutest: 1) kahjuliku organismi esimene kinnitatud või oletatav esinemine asjaomase liikmesriigi territooriumil; 2) kahjuliku organismi kinnitatud või oletatav esinemine asjaomase liikmesriigi territooriumi osas, kus selle esinemist ei olnud varem teada. Valiku 2 puhul ja, kui see on asjakohane, märge selle kohta, et kahjulikku organismi ilmus asjaomase liikmesriigi territooriumi osasse, kus kõnealune kahjulik organism on varem esinenud, kuid oli likvideeritud.
(13)

Eespool toodu põhjal järeldas komisjon, et Belize'i poolt lipuriigi kohustuste täitmiseks võetud meetmed on piisavad ÜRO mereõiguse konventsiooni artiklite 91, 94, 117 ja 118, ÜRO mereõiguse konventsiooni piirialade kalavarude ja pika rändega kalavarude kaitset ja majandamist käsitlevate sätete rakenduskokkuleppe artiklite 18, 19 ja 20 ning ÜRO Toidu- ja Põllumajandusorganisatsiooni meetmete järgimise kokkuleppe III artikli lõike 8 täitmiseks. Komisjon jõudis järeldusele, et Belize'i esitatud tõenditest nähtub, et Belize'i nimekirja kandmise tinginud olukord on lahendatud ning et Belize on võtnud konkreetseid meetmeid, millega suudetakse saavutada olukorra püsiv paranemine.
(28)

Põhjendustes 22, 26–27 kirjeldatud üksikasjad viitavad, et Saint Vincent ja Grenadiinid ei järginud ÜRO mereõiguse konventsiooni artikli 94 tingimusi, milles on sätestatud, et lipuriigil on riikliku õiguse alusel jurisdiktsioon iga selle riigi lipu all sõitva laeva, selle kapteni, juhtkonna ja meeskonna üle. Saint Vincenti ja Grenadiinide niisugune käitumine oma laevade suhtes on vastuolus ka ÜRO kalavarude kaitse rakenduskokkulepe artikli 18 lõikega 3, milles on sätestatud, et liikmesriik peab võtma meetmeid oma lipu all sõitvate laevade suhtes. Samuti ei täida Saint Vincent ja Grenadiinid lipuriigina ÜRO kalavarude kaitse rakenduskokkuleppe artikli 19 kohaseid nõuete järgimise ja jõustamiskohustusi, kuna ei ole suutnud tõendada, et tegutseb ja toimib nimetatud artiklis sätestatud üksikasjalike eeskirjade kohaselt.
(1)

Väike tarumardikas (Aethina tumida) on mesilaste parasiit. See liik on endeemiline Sahara-taguses Aafrikas ning võimeline kiiresti paljunema, kui on olemas mesilasvastsed ja kärjemesi. Täiskasvanud isendid võivad lennata mitmeid kilomeetreid, et levida muudel sarnaste tingimustega aladel. Väike tarumardikas on liidus teatamiskohustuslik parasiit vastavalt nõukogu direktiivile 92/65/EMÜ (3).
(6)

Samaväärsuse kindlaks määramiseks on kasutatud kolmanda riigi järelevalve- ja regulatiivse korra tulemuspõhist analüüsi, mille käigus kontrolliti nende suutlikkust saavutada samad üldeesmärgid, mis on saavutatavad liidu järelevalve- ja regulatiivse korraga. Eesmärgid on eelkõige järgmised: riigisisese ja ülemaailmse finantssüsteemi stabiilsus ja terviklikkus; hoiustajate ja muude finantsteenuste tarbijate tõhus ja piisav kaitse; finantssüsteemi eri osalejate, sealhulgas reguleerivate asutuste ja järelevalveasutuste vaheline koostöö; järelevalve sõltumatus ja tulemuslikkus ning rahvusvaheliselt kokku lepitud asjakohaste standardite tulemuslik rakendamine ja jõustamine. Kolmanda riigi järelevalve- ja regulatiivne kord peaks selleks, et saavutada samad üldeesmärgid, mis on saavutatavad liidu järelevalve- ja regulatiivse korraga, vastama reale tegevus-, organisatsioonilisele ja järelevalvestandarditele, mis kajastavad liidu nende järelevalve- ja regulatiivsete nõuete põhielemente, mida kohaldatakse finantsasutuste asjaomaste kategooriate suhtes. Komisjon on rahvusvaheliste organisatsioonide, näiteks Baseli pangajärelevalve komitee, Rahvusvahelise Valuutafondi ja Rahvusvahelise Väärtpaberijärelevalve Organisatsiooni sõltumatuid hinnanguid arvesse võttes hinnanud teatavate kolmandate riikide järelevalve- ja regulatiivset korda, mida kohaldatakse krediidiasutuste, investeerimisühingute ja börside suhtes. Analüüs on võimaldanud komisjonil hinnata kolmandate riikide korra samaväärsust eesmärgiga määrata kindlaks määruse (EL) nr 575/2013 artiklites 107, 114, 115, 116 ja 142 osutatud nõuete asjaomaste kategooriate käsitlemine.
ET Euroopa Liidu Teataja L 359/153

KOMISJONI RAKENDUSOTSUS,

11. detsember 2014,

millega lubatakse vastavalt Euroopa Parlamendi ja nõukogu määrusele (EÜ) nr 258/97 lasta toidu uuendkoostisosana turule Clostridium butyricum (CBM 588)

(teatavaks tehtud numbri C(2014) 9345 all)

(Ainult ingliskeelne tekst on autentne)

(2014/907/EL)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,

ning arvestades järgmist:

(1) 2. veebruaril 2012. aastal esitas äriühing Miyarisan Pharmaceutical Co. Ltd Ühendkuningriigi pädevatele asutustele taotluse lasta toidu uuendkoostisosana turule Clostridium butyricum (CBM 588), mis on ette nähtud kasutamiseks toidulisandites.

(2) Ühendkuningriigi pädev toiduhindamisasutus esitas 14. mail 2013 esmase hindamisaruande. Kõnealuses aruandes tegi toiduhindamisasutus järelduse, et Clostridium butyricum (CBM 588) vastab määruse (EÜ) nr 258/97 artikli 3 lõikes 1 sätestatud uuendtoidu kriteeriumidele.

(3) Komisjon edastas esmase hindamisaruande teistele liikmesriikidele 4. septembril 2013.

(4) Määruse (EÜ) nr 258/97 artikli 6 lõike 4 esimeses lõigus ette nähtud 60 päeva jooksul esitati põhjendatud vastuväiteid. Määruse (EÜ) nr 258/97 artikli 7 lõike 1 kohaselt tuleb vastu võtta komisjoni rakendusotsus, milles käsitletakse esitatud vastuväiteid. Liikmesriigid ja komisjon jäid taotleja esitatud lisaselgitustega rahule.

(5) Euroopa Parlamendi ja nõukogu direktiivis 2002/46/EÜ (2) on sätestatud nõuded, mis kehtivad toidulisandite puhul. Clostridium butyricum'i (CBM 588) tuleks lubada kasutada viisil, mis ei piira nimetatud õigusakti kohaldamist.

(6) Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,

ON VASTU VÕTNUD KÄESOLEVA OTSUSE:

Artikkel 1

Lisas määratletud Clostridium butyricum'i (CBM 588) võib lasta liidu turule toidu uuendkoostisosana toidulisandites kasutamiseks ja selle maksimaalne annus on 1,35 × 108 CFU päevas, ilma et see piiraks direktiivi 2002/46/EÜ konkreetseid sätteid.

Artikkel 2

Käesoleva otsusega lubatud Clostridium butyricum'i (CBM 588) sisaldava toidu märgistamisel kasutatakse nimetust „Clostridium butyricum MIYAIRI 588 (CBM 588)” või „Clostridium butyricum (CBM 588)”.

Artikkel 3

Käesolev otsus on adresseeritud ettevõttele Miyarisan Pharmaceutical Co. Ltd., 1-10-3, Kaminakazato, Kita-Ku, Tokyo 114-0016, Jaapan.

Brüssel, 11. detsember 2014 Komisjoni nimel komisjoni liige Vytenis ANDRIUKAITIS

(1) EÜT L 43, 14.2.1997, lk 1.

(2) Euroopa Parlamendi ja nõukogu direktiiv 2002/46/EÜ, 10. juuni 2002, toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).
(7)

12. ja 13. detsembril 2002 Kopenhaagenis toimunud Euroopa Ülemkogul võeti vastu deklaratsioon, milles märgitakse, et Berliin-pluss-kokkuleppeid ja nende rakendamist kohaldatakse üksnes nende liidu liikmesriikide suhtes, kes on kas NATO liikmed või programmi „Partnerlus rahu nimel” osalisriigid ning on sellest tulenevalt sõlminud NATOga kahepoolseid julgeolekukokkuleppeid,
1)

Artikli 2 lõike 2 punktid i–xxvii asendatakse järgmistega: „i) Belgias: a) impôt des personnes physiques/personenbelasting b) impôt des sociétés/vennootschapsbelasting c) impôt des personnes morales/rechtspersonenbelasting d) impôt des non-résidents/belasting der niet-verblijfhouders e) taxe communale et la taxe d'agglomération additionnelles à l'impôt des personnes physiques/aanvullende gemeentebelasting en agglomeratiebelasting op de personenbelasting ii) Bulgaarias: a) данък върху доходите на физическите лица b) корпоративен данък iii) Tšehhi Vabariigis: a) daň z přijmů fyzických osob b) daň z přijmů právnických osob iv) Taanis: a) indkomstskat til staten b) den kommunale indkomstskat c) den amtskommunale indkomstskat v) Saksamaal: a) Einkommensteuer b) Körperschaftsteuer c) Gewerbesteuer, kui kõnealune maks põhineb ettevõttekasumil vi) Eestis: a) tulumaks vii) Iirimaal: a) Cáin Ioncaim b) Cáin Chorparáide viii) Kreekas: a) φόρος εισοδήματος φυσικών προσώπων b) φόρος εισοδήματος νομικών προσώπων c) εισφορά υπέρ των επιχειρήσεων ύδρευσης και αποχέτευσης ix) Hispaanias: a) Impuesto sobre la Renta de las Personas Físicas b) Impuesto sobre Sociedades c) Impuesto sobre la Renta de no Residentes x) Prantsusmaal: a) impôt sur le revenu b) impôt sur les sociétés xi) Horvaatias: a) porez na dohodak b) porez na dobit xii) Itaalias: a) imposta sul reddito delle persone fisiche b) imposta sul reddito delle società c) imposta regionale sulle attività produttive xiii) Küprosel: a) Φόρος Εισοδήματος b) Έκτακτη Εισφορά για την Άμυνα της yημοκρατίας xiv) Lätis: a) uzħēmumu ienākuma nodoklis b) iedzīvotāju ienākuma nodoklis xv) Leedus: a) Gyventojų pajamų mokestis b) Pelno mokestis xvi) Luksemburgis: a) impôt sur le revenu des personnes physiques b) impôt sur le revenu des collectivités c) impôt commercial, kui kõnealune maks põhineb ettevõtte kasumil xvii) Ungaris: a) személyi jövedelemadó b) társasági adó c) osztalékadó xviii) Maltal: a) taxxa fuq l-income xix) Madalmaades: a) inkomstenbelasting b) vennootschapsbelasting xx) Austrias: a) Einkommensteuer b) Körperschaftsteuer xxi) Poolas: a) podatek dochodowy od osób fizycznych b) podatek dochodowy od osób prawnych xxii) Portugalis: a) imposto sobre o rendimento das pessoas singulares b) imposto sobre o rendimento das pessoas coletivas c) derrama para os municípios sobre o imposto sobre o rendimento das pessoas coletivas xxiii) Rumeenias: a) impozitul pe venit b) impozitul pe profit c) impozitul pe veniturile obținute din România de nerezidenți xxiv) Sloveenias: a) dohodnina b) davek od dobička pravnih oseb xxv) Slovakkias: a) daň z príjmov právnických osôb b) daň z príjmov fyzických osôb xxvi) Soomes: a) valtion tuloverot/de statliga inkomstskatterna b) yhteisöjen tulovero/inkomstskatten för samfund c) kunnallisvero/kommunalskatten d) kirkollisvero/kyrkoskatten e) korkotulon lähdevero/källskatten på ränteinkomst f) rajoitetusti verovelvollisen lähdevero/källskatten för begränsat skattskyldig xxvii) Rootsis: a) statlig inkomstskatt b) kupongskatt c) kommunal inkomstskatt xxviii) Ühendkuningriigis: a) Income Tax b) Corporation Tax.”
NÕUKOGU OTSUS 2014/901/ÜVJP,

12. detsember 2014,

millega muudetakse otsust 2013/255/ÜVJP, mis käsitleb Süüria vastu suunatud piiravaid meetmeid

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit 29,

võttes arvesse nõukogu 31. mai 2013. aasta otsust 2013/255/ÜVJP, mis käsitleb Süüria vastu suunatud piiravaid meetmeid, (1)

ning arvestades järgmist:

ON VASTU VÕTNUD KÄESOLEVA OTSUSE:

Artikkel 1

Nõukogu otsusele 2013/255/ÜVJP lisatakse järgmine artikkel:

„Artikkel 7a

1. Keelatakse reaktiivkütuse ja selle jaoks spetsiaalselt valmistatud kütuselisandite Süüriale müümine, tarnimine, üleandmine või eksport liikmesriikide kodanike poolt või liikmesriikide territooriumilt või liikmesriikide lipu all sõitvate laevade või liikmesriikides registreeritud õhusõidukite abil, olenemata sellest, kas need tooted on pärit liikmesriikide territooriumilt või mitte.

2. On keelatud pakkuda otseselt või kaudselt rahastamist või rahalist abi, kindlustust ja edasikindlustust või osutada vahendusteenuseid seoses lõikes 1 osutatud reaktiivkütuse ja kütuselisandite müügi, tarnimise, üleandmise või ekspordiga.

3. Liikmesriigi pädevad asutused võivad anda loa Süüriale müüa, tarnida, anda üle või eksportida reaktiivkütust ja kütuselisandeid või pakkuda otseselt või kaudselt rahastamist, rahalist abi, kindlustust või edasikindlustust või osutada vahendusteenuseid, mida vajavad Ühinenud Rahvaste Organisatsioon või viimase nimel tegutsevad organid kasutamiseks eranditult humanitaareesmärkidel nagu näiteks abi, sealhulgas meditsiinitarvete, toidu või humanitaartöötajate ja seotud abi kohaletoimetamiseks või selle hõlbustamiseks või evakueerimiseks Süüriast või Süüria territooriumil.

4. Lõigetes 1 ja 2 sätestatud keelde ei kohaldata reaktiivkütusele ja kütuselisanditele, mida kasutatakse eranditult Süürias maanduvates Süüriale mittekuuluvates tsiviilõhusõidukites, eeldusel et need on mõeldud ja neid kasutatakse ainult nende õhusõidukite lennu jätkamiseks, millesse nad on tangitud.

5. Liit võtab vajalikke meetmeid, et määrata kindlaks käesoleva artikliga reguleeritavad asjakohased tooted.”
(62)

Regulatiivse puuduse teine aspekt on see, et Saalomoni Saartel puuduvad selged kaitse- ja majandamismeetmed, mis oleksid võetud parimate teaduslike soovituste alusel vastavalt tema kohustustele ÜRO mereõiguse konventsiooni, ÜRO kalavarude kaitse kokkuleppe ja WCPFC raames ning kehtiksid kõikides tema riikliku jurisdiktsiooni all olevates vetes, sealhulgas tema arhipelaagivetes. Veebruaris 2014 tehti kindlaks, et kaitse- ja majandamiseeskirjadel puudub läbipaistvus ja selgus (nagu on esitatud põhjendustes 63–68) ning need ei ole kooskõlas parimate teadusnõuannetega ega põhine nendel (nagu on esitatud põhjendustes 69–75).
(2)

Kuni 31. märtsini 2017, kui nõukogu võtab õigusakti vastu kvalifitseeritud häälteenamusega, võib nõukogu liige nõuda, et see võetakse vastu kvalifitseeritud häälteenamusega, nagu see on kindlaks määratud Euroopa Liidu lepingule, Euroopa Liidu toimimise lepingule ja Euroopa Aatomienergiaühenduse asutamislepingule lisatud protokolli nr 36 (üleminekusätete kohta) artikli 3 lõikes 3. Sel juhul võib nõukogu liige taotleda, et tehtaks kindlaks, kas kvalifitseeritud häälteenamuse moodustavad liikmesriigid esindavad vähemalt 62 % liidu elanike üldarvust.
Äriühing ABCR Dr. Braunagel GmbH & Co. KG (DE) Airbus Operations SAS (FR) Arkema France (FR) Biovit d.o.o. (HR) Diverchim SA (FR) Gedeon Richter plc (HU) Honeywell Fluorine Products Europe BV (NL) Honeywell Specialty Chemicals Seelze GmbH (DE) Hudson Technologies Europe S.r.l. (IT) LGC Standards GmbH (DE) Ludwig-Maximilians-University (DE) Merck KGaA (DE) Mexichem UK Limited (UK) Ministry of Defense — Chemical Laboratory — Den Helder (NL) Panreac Quimica S.L.U. (ES) Safety Hi-Tech srl (IT) Sigma-Aldrich Chemie GmbH (DE) Sigma Aldrich Chimie SARL (FR) Sigma Aldrich Company Ltd (UK) Solvay Fluor GmbH (DE) SPEX CertiPrep LTD (UK) Sterling Chemical Malta Limited (MT) Sterling SpA (IT) Tazzetti SpA (IT)